CELEX: 62011CB0413
Language: et
Date: 2013-04-18 00:00:00
Title: Kohtuasi C-413/11: Euroopa Kohtu (üheksas koda) 18. aprilli 2013 . aasta määrus (eelotsusetaotlus, mille on esitanud Landgericht Köln, Saksamaa) — Germanwings GmbH versus Thomas Amend (Kodukorra artikkel 99 — Lennutransport — Määrus (EÜ) nr 261/2004 — Reisijate õigus saada lennu pikaajalise hilinemise korral hüvitist — Võimude lahususe põhimõte Euroopa Liidus)

3.8.2013   
            
            
               ET
            
            
               Euroopa Liidu Teataja
            
            
               C 225/41
            
         Euroopa Kohtu (üheksas koda) 18. aprilli 2013. aasta määrus (eelotsusetaotlus, mille on esitanud Landgericht Köln, Saksamaa) — Germanwings GmbH versus Thomas Amend
   (Kohtuasi C-413/11) (1)
   
   (Kodukorra artikkel 99 - Lennutransport - Määrus (EÜ) nr 261/2004 - Reisijate õigus saada lennu pikaajalise hilinemise korral hüvitist - Võimude lahususe põhimõte Euroopa Liidus)
   2013/C 225/69
   Kohtumenetluse keel: saksa
   
      Eelotsusetaotluse esitanud kohus
   
   Landgericht Köln
   
      Põhikohtuasja menetluse pool
   
   
      Kostja ja apellatsioonkaebuse esitaja: Germanwings GmbH
   
      Hageja ja vastustaja apellatsioonimenetluses: Thomas Amend
   
      Ese
   
   Eelotsusetaotlus — Landgericht Köln — Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1, ELT eriväljaanne 07/08, lk 101) artiklite 5, 6, 7 ning artikli 8 lõike 1 punkti a ja artikli 9 tõlgendamine — Õigus hüvitisele hilinemise korral — Euroopa Kohtu pädevuse piirid — Milline tähendus on Euroopa Kohtu 19. novembri 2009. aasta otsuses liidetud kohtuasjades C-402/07 ja C-432/07: Sturgeon jt antud tõlgendusel, millega laiendati hüvitise saamise õigust analoogia alusel lennu hilinemisele
   
      Resolutsioon
   
   Võimude lahususe põhimõtet Euroopa Liidus ei mõjuta Euroopa Kohtu tõlgendus Euroopa Parlamendi ja nõukogu 11. veebruari 2004. aasta määrusele (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, ja mille kohaselt on hilinenud lendude reisijatel õigus saada hüvitist, kui nad jõuavad lõppsihtkohta algselt kavandatust vähemalt kolm tundi hiljem, olgugi et selle määruse artikkel 6, mis käsitleb hilinemisi, näeb esiteks ette ainult õiguse saada abi ja hoolitsust ning teiseks viidatakse sama määruse artiklile 7, mis reguleerib hüvitise maksmist, ainult lennureisist mahajätmise või lennu tühistamise korral.
   
      (1)  ELT C 319, 29.10.2011.